钦定古今图书集成/方舆汇编/职方典/第1405卷 > 《戡定古田叙》明·吕调阳
## 钦定古今图书集成/方舆汇编/职方典/第1405卷 > 《戡定古田叙》明·吕调阳

御史中丞殷公平古田，捷书至，天子嘉悦，晋公兵部
右侍郎，仍抚其地，赐胄荫金币甚渥，诏陞古田为永
宁州，吾粤父老子弟，得免剥床之害，室家胥庆，介书
京师，谋所以颂德。予方检校《国史》，见成化初元大藤
峡贼猖獗，入梧州城，执缚宪臣，越宿而去。朝廷震怒，
命襄毅韩公开府苍梧讨平之。嘉靖初年，思田馀孽
“纠八寨贼为应，囚其守吏，两江煽动，先皇帝诏起新
建伯王公于家，讨平之。”二公勋烈，勒在芸阁，光照无
极，岭南人口其行事，尚津津乎其言之也。迨！今古田
之师称“得志岭外者”三举矣。夫古田、桂林属邑，去会
城百五十里而近。数十年来，獞獠据为巢穴，吞食旁
近诸邑过半，卒未有抗然持论为讨罪计者，则惩噎
之过也。盖二广在弘治、正德时，兵甲雄他镇，又帑积
充溢，大司农尝请输以佐北边，及贷他省供费者，率
钜万计。当其时，挟两省全力临古田，直探取囊中物，
乃一举而殒众覆军，再举而师老财费，说者比之喉
瘿，不敢不治而必不可去者也。陵迟至嘉靖末，遂越
会城，劫藩帑，戕杀方面大吏，祸更酷于曩日。乡荐绅
两中丞张公、殷公、侍御刘君先后建奏，请设重臣为
必讨计。是时东粤并海诸郡，倭寇内难，棼纠不可卒
解。两江土司兵疲于奔命，益桀骜，难使军储匮竭，不
足奉战士，至请内帑给之。时论咸谓二广兵食，视昔
大诎，顾欲为昔所不能为，非计也。予谓两粤辅车之
势必“东事已而后西图，奚独失古田，即义宁、永福且
沦胥以没？诚得其人任之，何忧兵食？”因谋之太宰杨
公，谓欲设重臣无如殷公者。杨公然予言，乃以为请。
天子遂命公专西事，开府桂林。公至，则请征还川浙
旧贷，檄两江土司整兵待报。狼兵故多虚籍滥饷，且
后期莫可究诘。至是惮公威名，率相诚如约。兵既集，
公下令贼中曰：“诸獠党贼旧矣，然未从攻劫藩帑者，
其悉贳勿诛；即从攻劫藩帑矣，能计献首恶为赎者，
贳勿诛。”仍给赏如额。贼素怯狼兵，及闻狼兵如期至，
益丧胆。俄而贼中有潜至帐下，谋以渠首来贸赏者，
公厚遣之。不数日，果有函黄渠首献者。又数日，有伪
以韦渠首献者，公给赏不疑。于是诸巢贼闻二渠授
首，颇弃险匿去，无𩰚志。我军侦其情，气益壮，一鼓遂
𢭏其穴，真韦渠随亦槛系阙下正典刑。是举也，用兵
十有四万，银未满十万计期凡三阅月，先后斩馘七
千四百有奇，俘贼属及创病走匿死崖谷者无算。全
胜大捷，费省功倍，近代稀遘已故尝谓“藤峡”之役，韩

之甲，挟两宣慰之兵，本讨思、田而掩八寨之不备，例
以今日。盖难之尤难，奇之尤奇者也。予受简乡人，久
未以复，诚欲俟核者审、评者定奏上论功之典，而以
馆局所纪录者，播闻于人，令天下考信焉。故特叙其
事之本末，不概及公之他云。